als_Latn dik_Latn sna_Latn
Gjatë datave 30 Nëntor – 02 Dhjetor 2012 në Panairin e Shkupit, MBC Youth Entrepreneurial Service (YES) Foundation organizoi “Mobile AppCamp” e parë në Shkup. Kjo ishte një ngjarje tre ditore ku pjesëmarrësit nga Evropa zhvilluan aplikacione celularësh me mundësinë e një depërtimi të suksesshëm në tregun botëror, duke eksploruar avantazhet e të punuarit në ekipe multikulturore dhe nën kujdestarinë intensive të 30 ekspertëve vendas dhe të huaj, mes të cilëve: Tim Jackson (themelues i QXL), Michael Greenberg (shef ekzekutiv i Smart Angel Network), Philipp Kandal (themelues i Skobbler), Maxim Gurvits (zëvendës president i Eleven Accelerator), Mikko Terho (Nokia), Radu Ticiu (drejtor i përgjithshëm në Timisoara Business Incubator) dhe shumë të tjerë. krokodili.al pati mundësinë të ishte sponsor mediatik i kësaj ngjarjeje.
Ngjarja regjistroi një interes masiv me pjesëmarrjen e 114 të rinjve nga Shqipëria, Maqedonia, Bullgaria, Kosova, Serbia, Mali i Zi, Kroacia, Bosnja e Hercegovina, Romania dhe Ukraina, që formuan 49 ekipe dhe prezantuan aplikacionet e tyre në një finale të madhe ditën e fundit të kompeticionit. Fituesi ishte ekipi iDERMA (Kroaci) që fitoi S4S Fellowship, pjesëmarrje në Mobile Monday Budapest dhe Alcatel One Touch. Çmimi për Funksionalitetin Më të Mirë ishte Carosel App (Maqedoni), nga StorCenter™ ix2 Network Storage. Hook-up (Mali i Zi) iu akordua çmimi për Dizajnin Më të Mirë. Koncepti Më i Mirë (eGo® Portable Hard Drive, SuperSpeed USB 3.0, 1TB.) shkoi për Baby App (Serbi) dhe skuadra që fitoi Aplikacionin Më të Mirë për Lojëra ishte x3m-games (Maqedoni).
Programi ka për qëllim të rrisë krijimin e aplikacioneve celulare me potencialin për të formuar profesionalisht programuesit e brezit të ri.
Për më tepër informacion vizitoni www.MobileAppCamp.org
Na ndiqni në Twitter përmes @MobileAppCamp
Na ndiqni në Facebook në MobileAppCamp
(Herë të lexuara: 261)
als_Latn als_Latn als_Latn als_Latn als_Latn als_Latn als_Latn